ปรับลุค
โดย...ทีมข่าวการเงินโพสต์ทูเดย์
14 ต.ค. 2559

โดย...ทีมข่าวการเงินโพสต์ทูเดย์
ตั้งแต่ มงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือเอสเอ็มอีแบงก์เข้ามารับตำแหน่ง ก็พยายามปรับภาพลักษณ์ธนาคารครั้งใหญ่ โดยตั้งชื่อธนาคารใหม่อย่างไม่เป็นทางการ ว่า “SME Development Bank” หรือแบงก์เอสเอ็มอีเพื่อการพัฒนาล่าสุด เอสเอ็มอีแบงก์ ประกาศสร้างค่านิยมองค์กรใหม่ ภายใต้แนวคิด “ประสานความร่วมมือ ยึดถือจรรยา ตอบโจทย์ คุ้มค่า พัฒนาอย่างต่อเนื่อง” หรือ SME-D เอสเอ็มอี ดีมากมาก Culture มุ่งสู่การเป็นธนาคารเพื่อการพัฒนาอย่างแท้จริง
มงคล ตั้งเป้าสูงว่าการสร้างวัฒนธรรมองค์กรใหม่ จะทำให้บริการผู้ประกอบการรายย่อยอย่างมีประสิทธิภาพ ทั้งการให้สินเชื่อ ร่วมลงทุน มู่งสู่ SME 4.0 สนับสนุนผู้ประกอบการ SMEs รอบด้านทุกมิติ เพื่อพัฒนาเติบโตต่อเนื่องอย่างมีประสิทธิภาพ รวมถึงใช้เทคโนโลยีนวัตกรรมมาช่วยในการดำเนินงานให้บรรลุเป้าหมายต่อไป
ส่วนผลจะออกดีเลิศหรือไม่ต้องให้เวลา มงคล ได้พิสูจน์ฝีมือกันหน่อย